title: İskoçya’da Mistir Gib namında genç bir İngiliz şairinin Abdülhâk Hamid beye yazdığı Türkçe mektuptur
article: سعادتلو افندم حضرتلری ذات عاليلرينك آثار سنيه لرینی کمال رغبتله مطالعه ایلدیکمدن لوندره به کلدکلرینی موسسیو رد حاوص طرفندن مع الممنونيه الشتمشدم . مشار اليه ياز بيوركه لطف اندوب بنده کز ایله ترکیه مخابره ایلکه تنزل بيوررسكز . بو التفاتكز موجب تشكر عاجزانه مدر . فقط اولا ً اقرار ایتملی یم که کندی سعمله ترکیه بر از او قومنی اوکر نمشم ایسه ده(!) ترکیایه هیچ کیمدیکمدن و بوراده ترکیه به اشنا اولنلر بولندقلرندن نه يازمغه ونه ده سويلكه مقتدره فتدر دكلم (؟) ادبیات عثمانيه نك وخصوصاً ادبيات جديده نك مفتونى اولوب ( ! ) شمدی برتاریخ شعر عثمانينك تأليفيله مشغول ايم. شعرا آثارندن بر چوق نمونه لر انكليز نظمنه ترجمه ایلدم لوندره به کينديکم وقت بونلرى افنديمزه كوسترمك اميدنده
  بولنورم . شعرای عتیقه ايجنده اك زياده خوشه کلانلر -
  فضولی ایله نديدرلر . عجبا ادبای عثمانیه دن بری چون بر « تاریخ ادبیات عثمانیه به » تألیف ایلمز ؟ بو بايده بر اثر ایتمینجه نده كز محرر اتمی باصدره م زيرا اجنبی بولندا محمدن موأخذه كى مسائل نازکه ده کندی حکم و قرارمه امنیت و اعتماد ايليه م . توفيق بكك نمونه ادبیاتی كورمشم فقط كتاب مذکور نثره حصر اولندینی جهتله ايشمه بر اميور . مجموعه ابو الضياده مندرج اولان كمال بك افندينك ابكى قيمتلی مکتوبی اعتنا وتدقيق ايلدم . يازق اوقدر قصه در .
  ادبیات عثمانيه ده وقوعبولمقده اولان تبدل بنده کزه موجب حيرت وتمجيدر . طرز عتیقده يازلمش اولان آثارك بر چوغى يك شعشعه لى و بارلاق اولدیغی ناقابل انکار ایکن طرز مذکورده حكم سورن ذوقه ذوق صحيح دنيلهمز وجداندن کالز عقلدن كلور . عقلدن كلان شعر شعر حقیقی دکلدر صنعتدر . شمدیکی اسلو به نظر ایتدیکمزده هرشی دكشيك كورنور ، صنعت كيتمدی فقط سلطان مقامن_دن قول برینه ایندی . شمدی وجدان پادشاهدر . ادبیات صحيح اولمشدر استقبالى تأمين ايدلمش اولدی . هرنه ادبیات اولورسه اولسون اكرم بك افندينك زمرمه تسمیه اولنان مجموعه ده بعض اشعاري ، كمال بك افندينك واویلاسی، جزمیسی ، زواللی چودنی ، تزریکز كي من قلب الى قلب طريق ماصدقی اولان آثار مؤثرة
  بلیغانه ايله مشرف اوله بيلير . [.] بنده كزجه بوانقلاب ادبينك اجرا اولمسی غایت مشکل را مر ا ولملی در ادبیات مشهوره واصول ادبيه مكمله يه مالك اولان برملتك طرز مألوفى غير صحيح بيلوب ده ترك اتمسيله یکی براسلوب آلمسی هرگون كور يلان و قوعاندن دکلدر . شبهه ز طرز عتيقك طرفدارانی هم متعدد و هم ايديلر. بو بارلاق مظفريتـه نائل اولمه کز موجب شهرت وشاندر متنفذ
  افنديمزك آثار سنیه کردن تزر نام شعر غراكزك برفصلى ( صحیفه ٥٢ - 47 ) طرف عاجزانه مدن انكلين نظمنه ترجمه اولمشدر . شوترجمه فقيرانه می لفا ارسال ایله افنديمزه تقديم ايليورم . احتمال که بعض عباره لرينك معناسنى تماماً اکلایه مدم . بنده کزه شعر والالري يك زياده مشكلدر . شهدی ختم كلام ايتمز ايسهم افنديمزى تصديع اولورم . بومكتوب عاجزانه مده كور يلان قصورلرك ايسه
  عدم بداعتمه [.] وتركجه قدر کوچ برلسانی خواجه سر و آرقداشسز تحصیل اتمكه غيرت وهمت ایلدیکمه باغشلانه جغته امینم . باقی عرض تعظيمات و تكريمات ايله اكتفا ايدرم افتدم حضرتلری